
A V I Z 

asupra proiectului de Lege pentru ratificarea Acordului european asupra instruirii şi formării asistenţilor medicali, încheiat la Strasbourg, la 25 octombrie 1967. 

                        În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi  a fost sesizată, spre dezbatere şi avizare, cu proiectul de Lege pentru ratificarea Acordului european asupra instruirii şi formării asistenţilor medicali, încheiat la Strasbourg, la 25 octombrie 1967, trimis cu adresa nr.264 din 27 mai 2002, înregistrată sub nr.31/547 din 27 mai 2002.  



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 4 iunie 2002. 



Membrii comisiei au examinat expunerea de motive la proiectul de lege, precum  şi avizul favorabil al Consiliului Legislativ nr.585/8.05.2002. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, în forma prezentată de iniţiator.


În raport de obiectul şi conţinutul său, proiectul de lege face parte din categoria legilor ordinare. 

